Gérard Lauzier

Gérard LAUZIER (30a de Novembro 1932 – 6a de Decembro 2008) estis franca bildliteraturisto kaj kinreĝisoro, plej bone konata kiel unu el la ĉefaj aŭtoroj de la fako orientita al plenkreskuloj ene de la Franc-Belga bildliteraturo de la 1970-aj kaj de la 1980-aj jaroj.

Li elmigris al Brazilo, kie li kontribuis per bildostrioj al la gazeto Jornal do Bahia ĝis li lasis la landon en la epoko de la militista puĉo de 1964. Li revenis al Francio, kie li laboris por nombraj gazetoj, ĉefe por la milda erota Lui kie li faris la serion Les sextraordinaires aventures de Zizi et Peter Panpan. Liaj ĉefaj bildostrioj aperis en la gazeto de Franc-Belga bildliteraturo, nome Pilote, kie li laboris inter 1974 kaj 1985 (tiam, la gazeto Pilote translokiĝis al direkto plie por plenkreskuloj). Lia ĉefa serio de tiu periodo estas Lili Fatale kaj Tranches de vie.Labé, Yves-Marie (9a de Decembro 2008). "Gérard Lauzier, dessinateur" (france). France: Le Monde.  Alirita la 28an de Januaro 2018. Lia ĉefa ikona rolulo estas Michel Choupon, troseksema kaj filozofiema 18-jarulo, kiu startis en la komikso Souvenirs d'un Jeune Homme kaj en la filmo P'tit Con.Maslin, Janet (19a de Aprilo 1985). "Screen: 'Petit con,' by Lauzier". The New York Times.  Alirita la 28an de Januaro 2018.

En postaj jaroj, li iĝis kinreĝisoro, foje por filmoj bazitaj sur siaj komiksoj aŭ novaj historioj. Lia plej fama filmo estis Mon père ce héros de 1991 kun Gérard Depardieu, refarita en angla lingvo kiel My Father the Hero. Aliaj titoloj estas Le fils du Français kun Josiane Balasko kaj Fanny Ardant, kaj Je vais craquer kun Christian Clavier. En 1996 li reĝisoris Le Plus Beau Métier du monde kiu iris al la 20a Moskva Internacia Kinofestivalo.  Li kontribuis ankaŭ per dialogoj de aliaj filmoj, inklude tiun de 1999 Asteriks kaj Obeliks kontraŭ Cezaro.  

Li mortis la 6an de Decembro 2008 en Parizo, estante 76-jaraĝa.Labé, Yves-Marie (9a de Decembro 2008). "Gérard Lauzier, dessinateur" (en franca). France: Le Monde.  Alirita la 28an de Januaro 2018.

 Filmoj 
 1982, T'empêches tout le monde de dormir
 1983, P'tit con
 1991, Mon père ce héros kun Gérard Depardieu
 1996, Le Plus Beau Métier du monde

 Verkoj 
 1973: Un certain malaise, Dargaud
 1974: Lili Fatale, Dargaud
 1975: Tranches de vie, 5 volumoj publikigitaj en 1975, 76, 77, 78 kaj 86, Dargaud
 1977: Les aventures d'Al Crane (desegnita de Alexis), Dargaud
 1977: Chroniques de l'île grande, Dargaud
 1978: Le retour d'Al Crane (desegnita de Alexis), Dargaud
 1978: La course du rat, Dargaud
 1979: Les Sextraordinaires Aventures de Zizi et Peter Panpan, Glénat
 1980: La tête dans le sac, Dargaud
 1980: Les sexties, Glénat
 1981: Les Cadres, Dargaud
 1983: Souvenirs d'un jeune homme, Dargaud
 1992: Portrait de l'artiste, Dargaud
 1999: Le fils du Français

 Notoj 

Kategorio:Francaj reĝisoroj
Kategorio:Francaj bildliteraturistoj